Novotsjerkassk

Novotsjerkassk (russisk: ) er en by i Rostov oblast i Russland. Den ligger rundt 65 km nordøst for Rostov-na-Donu.

 Historie 
Novotsjerkassk var tidligere hovedstad for donkosakkenes område. Byen ble grunnlagt i 1805 av Matvej Platov, som administrativt senter for Don Vojsko oblast, da innbyggerne i Tsjerkassk stanitsa ble nødt til å forlate sine hjem ved bredden av Don på grunn av de hyppige oversvømmelsene. 

Under den russiske borgerkrigen var Novotsjerkassk sentrum for Don-armeens motrevolusjon og var under kommando av Aleksej Kaledin. Den røde armé klarte 7. januar 1920 omsider å fjerne de hvite fra byen.

Under andre verdenskrig var Novotsjerkassk okkupert av den tyske arme mellom 24. juli 1942 og 13. februar 1943. 

I 1962 ble lokale matopprør brutalt slått ned av den sovjetiske hæren i det som er blitt kjent som Novotsjerkassk-opprøret.

 Demografi 
Befolkningsutvikling:
{| class="wikitable"
|-
! År || Folketall || Kilde
|-
| 1959 || align=right | 95 453 || Folketelling 1959
|-
| 1970 || align=right | 162 365 || Folketelling 1970
|-
| 1979 || align=right | 183 055 || Folketelling 1979
|-
| 1989 || align=right | 187 973 || Folketelling 1989
|-
| 2002 || align=right | 170 822 || Folketelling 2002
|-
| 2010 || align=right | 168 746 || Folketelling 2010Folketellingen 2010 for Russland: Volum 1. Befolkning og befolkningsfordeling  Del 11: Føderale distrikter i Russland, bydeler, kommunale distrikter, urbane og rurale bosetninger, s. 552. Rosstat, besøkt 20. juni 2018
|}

 Økonomi og næringsliv 
Novotsjerkassk har en stor industrisektor, med blant annet Russlands største lokomotivfabrikk, med 9900 ansatte, som produserer lokomotiver til jernbanene både i Russland og andre tidligere sovjetrepublikker.

 Severdigheter 
Novotsjerkassk har en katedral (1904), palasset til kosakkenes ataman, og monumenter over Matvej Platov og Jermak Timofejevitsj. 

 Referanser 

 Eksterne lenker 

 Novocherkassk photos  (russisk)
 Om Novotsjerkassk-opprøret 1. – 3. juni 1962 (engelsk)

Kategori:Byer i Rostov oblast
Kategori:Bosetninger etablert i 1805
Kategori:1805 i Russland